ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της απόφασης ίδρυσης σχολής
προπονητών πετοσφαίρισης Γ’ επιπέδου, στην
Αθήνα, Θεσσαλονίκη, Λάρισα και Πάτρα.
Έγκριση υπερωριακής απασχόλησης υπαλλήλων.
Καθιέρωση υπερωριακής απασχόλησης τριών (3)
υπαλλήλων των Διευθύνσεων: Κοινωνικής Μέριμνας Κυκλάδων, Ανάπτυξης Κυκλάδων και Μετα-
φορών και Επικοινωνιών Κυκλάδων της Περιφέρειας Νοτίου Αιγαίου για το Α’ εξάμηνο έτους 2024.
ΑΠΟΦΑΣΕΙΣ
Αριθμ. ΓΓΑ/5514
(1)
Τροποποίηση της απόφασης ίδρυσης σχολής
προπονητών πετοσφαίρισης Γ’ επιπέδου, στην
Αθήνα, Θεσσαλονίκη, Λάρισα και Πάτρα.
Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΟΡΓΑΝΩΣΗΣ ΑΘΛΗΤΙΣΜΟΥ ΤΗΣ ΓΕΝΙΚΗΣ
ΓΡΑΜΜΑΤΕΙΑΣ ΑΘΛΗΤΙΣΜΟΥ ΤΟΥ ΥΠΟΥΡΓΕΙΟΥ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) της παρ. 6 του άρθρου 136 του ν. 2725/1999 (Α’ 121),
όπως αντικαταστάθηκε με την παρ. 2 του άρθρου 78 του
ν. 4170/2013 «Ενσωμάτωση της Οδηγίας 2011/16/ΕΕ,
ρύθμιση θεμάτων της ΕΛ.Τ.Ε., αναμόρφωση Οργανισμού
του Ν.Σ.Κ. και άλλες διατάξεις» και όπως αυτό τροποποιήθηκε με το άρθρο 20 του ν. 4726/2020 (Α’ 181),
γ) της παρ. 1 του άρθρου 64 του ν. 4809/2021 (Α’ 102),
δ) του π.δ. 77/2023, «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
2. Την υπό στοιχεία ΓΓΑ/361258/01-12-2023 (ΑΔΑ:
ΨΦΤ546ΝΚΠΔ-ΔΛΔ) απόφαση τοποθέτησης Προϊσταμένου Γενικής Διεύθυνσης Οργάνωσης Αθλητισμού της
Γενικής Γραμματείας Αθλητισμού.
3. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
4. Τις υπάρχουσες ανάγκες σε προπονητικό δυναμικό
στο άθλημα, αποφασίζουμε:
Την τροποποίηση της υπό στοιχεία ΓΓΑ/357235/
18-10-2023 (Β’ 6157) απόφασης ίδρυσης της σχολής
προπονητών πετοσφαίρισης Γ’ επιπέδου, ως προς τις
προϋποθέσεις συμμετοχής και συγκεκριμένα το άρθρο 6
παρ. 2 διαμορφώνεται ως εξής: «Να έχει ηλικία μεγαλύτερη των 21 ετών (να συμπληρώνει το 21ο έτος της ηλικίας
του έως τις 31/12/2024)».
Κατά τα λοιπά, η απόφαση ισχύει ως έχει.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 22 Φεβρουαρίου 2024
Ο Προϊστάμενος της Γενικής Διεύθυνσης
ΚΩΝΣΤΑΝΤΙΝΟΣ ΤΣΑΧΑΛΑΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1505
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1505/07.03.2024
Αριθμ. οικ. 3736/45
(2)
Έγκριση υπερωριακής απασχόλησης υπαλλήλων.
Ο ΣΥΝΤΟΝΙΣΤΗΣ ΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις:
i. του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87),
ii. του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (ν. 3528/
2007/Α’ 26),
iii. του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α’ 47), άρθρα 28 και 28Α, όπως το τελευταίο
προστέθηκε με το άρθρο 24 του ν. 4368/2016 «Μέτρα
για την επιτάχυνση του κυβερνητικού έργου και άλλες
διατάξεις» (Α’ 21),
iv. των άρθρων 63 έως 67 «Συμπληρωματικά μέτρα
για την εφαρμογή του Κανονισμού Λοιπές επείγουσες
διατάξεις» του ν. 4954/2022 (Α’ 136),
v. του ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επείγου-
σες διατάξεις εφαρμογής της συμφωνίας δημοσιονομικών
στόχων και διαρθρωτικών μεταρρυθμίσεων» (Α΄176) άρθρο 20 παρ. Α’ «Αποζημίωση για εργασία καθ’ υπέρβαση
του υποχρεωτικού ωραρίου - αποζημίωση για εργασία
προς συμπλήρωση του υποχρεωτικού ωραρίου»,
vi. του ν. 4446/2016 «Πτωχευτικός Κώδικας, Διοικητική
Δικαιοσύνη, Τέλη-Παράβολα, Οικειοθελής αποκάλυψη
φορολογητέας ύλης παρελθόντων ετών, Ηλεκτρονικές
συναλλαγές, Τροποποιήσεις του ν. 4270/2014 και λοιπές
διατάξεις» (Α’ 240),
vii. του π.δ. 136/2010 «Οργανισμός της Αποκεντρωμένης Διοίκησης Κρήτης» (Α’ 229),
viii. του π.δ. 80/2016 «Ανάληψη υποχρεώσεων από
τους διατάκτες» (Α’ 145).
2. Τη με αριθμ. οικ. 10587/28-12-2022 πράξη της
Γραμματέως Αποκεντρωμένης Διοίκησης Κρήτης, με την
οποία η Καργιολάκη Χαρίκλεια, Αναπληρώτρια Προϊσταμένη της Γενικής Διεύθυνσης Χωροταξικής, Περιβαλλο-
ντικής και Αροτικής Πολιτικής, κατηγορίας και κλάδου ΠΕ
Γεωτεχνικών (Δασολόγων), διαπιστώθηκε ότι πληροί τις
προϋποθέσεις για την άσκηση των καθηκόντων Συντονιστή κατά το άρθρο 28, παρ. 4 του ν. 4325/2015, όπως
ισχύει, ως αρχαιότερη Προϊσταμένη Γενικής Διεύθυνσης
του φορέα (ΑΔΑ:ΩΝΚYΟΡ1Θ-ΔΓΧ).
3. Την υπό στοιχεία 2/31029/ΔΕΠ/6-5-2016 εγκύκλιο
του Υπουργείου Οικονομικών (Γ.Λ.Κ.), περί παροχής οδηγιών για την εφαρμογή των διατάξεων του Κεφαλαίου Β’
του ν. 4354/2015 (Α’ 176).
4. Τον τακτικό Προϋπολογισμό της Αποκεντρωμένης Διοίκησης Κρήτης, φορέας 1906, Ειδικός Φορέας
101.0000000, όπου υπάρχει εγγεγραμμένη πίστωση για
αποζημίωση για υπερωριακή εργασία ύψους εννέα χιλιάδων εξακοσίων ευρώ (9.600,00€).
5. Το υπ’ αρ. 166/16-01-2024 τεκμηριωμένο αίτημα του
Διατάκτη, περί έκδοσης απόφασης ανάληψης υποχρέωσης, σύμφωνα με το άρθρο 4 του π.δ. 80/2016 (Α’ 145),
για την κάλυψη δαπάνης για υπερωριακή απασχόληση
των υπαλλήλων που εργάζονται «Γραφείο Γραμματέα
Αποκεντρωμένης Διοίκησης Κρήτης», για το έτος 2024.
6. Το γεγονός ότι προκαλείται δαπάνη για την παραπάνω αναφερόμενη υπερωριακή απασχόληση,
για την κάλυψη της οποίας εκδόθηκε η υπ’ αρ. 201/
02-02-2024 απόφαση ανάληψης υποχρέωσης, περί
έγκρισης της δέσμευσης πίστωσης ύψους εννέα χιλιάδων εξακοσίων ευρώ (9.600,00€) για την πληρωμή
ισόποσης δαπάνης σε βάρος της πίστωσης του Προϋπολογισμού Εξόδων οικονομικού έτους 2024 της
Αποκεντρωμένης Διοίκησης Κρήτης, Φορέας 1906,
Ειδικός Φορέας 101.0000000 Α.Λ.Ε. 2120201001 (ΑΔΑ:
9ΖΒΘΟΡ1Θ-43Χ).
7. Το γεγονός ότι το «Γραφείο Γραμματέα Αποκεντρωμένης Διοίκησης Κρήτης» λειτουργεί ενίοτε και κατά τις
απογευματινές ώρες και ως εκ τούτου απαιτείται κατά
τις ώρες αυτές πρόσθετη υπερωριακή απασχόληση των
υπαλλήλων.
8. Την ανάγκη της εύρυθμης λειτουργίας του «Γραφείου Γραμματέα της Αποκεντρωμένης Διοίκησης Κρήτης»,
αποφασίζουμε:
Εγκρίνουμε την πρόσθετη, υπερωριακή απασχόληση
με αμοιβή, έως εκατόν είκοσι (120) ώρες για κάθε εξάμηνο, καθ’ όλη τη διάρκεια του έτους 2024:
- δύο (2) υπαλλήλων κατηγορίας ΠΕ, κλάδου/ειδικότητας ΠΕ Διοικητικού - Οικονομικού,
- μίας (1) υπαλλήλου κατηγορίας ΠΕ, κλάδου ΠΕ Γεωτεχνικών και ειδικότητας ΠΕ Γεωπόνων,
- μίας (1) υπαλλήλου κατηγορίας ΤΕ, κλάδου/ειδικότητας ΤΕ Διοικητικού - Λογιστικού,
- μίας (1) υπαλλήλου κατηγορίας ΔΕ, κλάδου/ειδικότητας ΔΕ Διοικητικού - Λογιστικού,
- ενός (1) υπαλλήλου κατηγορίας ΔΕ, κλάδου ΔΕ Τεχνικών και ειδικότητας ΔΕ Μηχανοτεχνικών Οχημάτων και
- ενός (1) υπαλλήλου κατηγορίας ΔΕ, κλάδου ΔΕ Τεχνικών και ειδικότητας ΔΕ Υδραυλικών,
που απασχολούνται στο «Γραφείο Γραμματέα της Αποκεντρωμένης Διοίκησης Κρήτης», όπου ενίοτε θα παρα-
μένουν ανοικτά πέραν του κανονικού ωραρίου κατά τις
απογευματινές ώρες.
Για την κάλυψη της δαπάνης που θα προκληθεί έχει
εγγραφεί επαρκής σχετική πίστωση ύψους εννέα χιλιάδων εξακοσίων ευρώ (9.600,00€) - «Αποζημίωση για
υπερωριακή απασχόληση ενιαίου μισθολογίου πλην εκπαιδευτικών (μόνιμοι και Ι.Δ.Α.Χ.)» στον προϋπολογισμό
της Αποκεντρωμένης Διοίκησης Κρήτης οικονομικού
έτους 2024.
Η χορήγηση της υπερωριακής αποζημίωσης για τις
δεδουλευμένες ώρες του εκάστου υπαλλήλου θα πραγματοποιείται μετά από βεβαίωση της Γραμματέως της
Αποκεντρωμένης Διοίκησης Κρήτης, περί της υπερωριακής απασχόλησης του υπαλλήλου αυτού.
[Η υπ’ αρ. 201/02-02-2024 απόφαση Ανάληψης Υποχρέωσης της Διεύθυνσης Οικονομικού της Α.Δ.Κ. - (ΑΔΑ:
9ΖΒΘΟΡ1Θ-43Χ)].
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1505/07.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 4 Μαρτίου 2024
Η Ασκούσα καθήκοντα Συντονιστή
Αποκεντρωμένης Διοίκησης Κρήτης
ΧΑΡΙΚΛΕΙΑ ΚΑΡΓΙΟΛΑΚΗ
Ι
Αριθμ. 23650/103
(3)
Καθιέρωση υπερωριακής απασχόλησης τριών (3)
υπαλλήλων των Διευθύνσεων: Κοινωνικής Μέριμνας Κυκλάδων, Ανάπτυξης Κυκλάδων και Με-
ταφορών και Επικοινωνιών Κυκλάδων της Περιφέρειας Νοτίου Αιγαίου για το Α’ εξάμηνο έτους
2024.
Η ΑΝΤΙΠΕΡΙΦΕΡΕΙΑΡΧΗΣ ΔΙΟΙΚΗΤΙΚΗΣ
ΜΕΤΑΡΡΥΘΜΙΣΗΣ ΝΟΤΙΟΥ ΑΙΓΑΙΟΥ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις υπ’ αρ. 49947/22-7-2015 (Β 1666) και 92066/
27-12-2016 αποφάσεις του ασκούντα καθήκοντα Γενικού
Γραμματέα Αποκεντρωμένης Διοίκησης Αιγαίου με θέμα
«Έγκριση τροποποίησης του Οργανισμού Εσωτερικής
Υπηρεσίας της Περιφέρειας Νοτίου Αιγαίου» (Β’ 4343).
3. Τις διατάξεις του άρθρου 20 παρ. Α, περ. 1,2 και 3
του ν. 4354/2015 (Α’ 176).
4. Την υπό στοιχεία 2/1015/ΔΕΠ/5-1-2016 εγκύκλιο
του Γενικού Λογιστηρίου του Κράτους «Παροχή οδηγιών για την εφαρμογή των διατάξεων του Κεφαλαίου Β’
του ν. 4354/2015 (176/Α’) “Μισθολογικές ρυθμίσεις των
υπαλλήλων του Δημοσίου, των Οργανισμών Τοπικής Αυτοδιοίκησης (Ο.Τ.Α.) πρώτου και δεύτερου βαθμού, των
Νομικών Προσώπων Δημοσίου (Ν.Π.Δ.Δ.) και Ιδιωτικού
Δικαίου (Ν.Π.Ι.Δ.), καθώς και των Δ.Ε.Κ.Ο. του κεφ. Α’ του
ν. 3429/2005 (Α’ 314) και άλλες μισθολογικές διατάξεις”».
5. Την υπ’  αρ. 1297/7/5-1-2024 απόφαση του
Περιφερειάρχη Νοτίου Αιγαίου (ΑΔΑ: ΨΘΒΑ7ΛΞ-Γ2Χ) με
την οποία μεταβιβάσθηκαν οι αρμοδιότητες του τομέα
Διοίκησης όπως αυτές περιγράφονται στα άρθρα 5 και
6 της υπ’ αρ. 49947/2015 απόφασης Αποκεντρωμένης
Διοίκησης Αιγαίου «Έγκριση τροποποίησης του
Οργανισμού Εσωτερικής Υπηρεσίας της Περιφέρειας
Νοτίου Αιγαίου» (Β’ 1666) στην Αντιπεριφερειάρχη
Διοικητικής Μεταρρύθμισης της Περιφέρειας Νοτίου
Αιγαίου Γιασιράνη Χαρίκλεια του Εμμανουήλ.
6. Την ανάγκη απασχόλησης τριών (3) υπαλλήλων
των Διευθύνσεων: Κοινωνικής Μέριμνας Κυκλάδων,
Ανάπτυξης Κυκλάδων και Μεταφορών και Επικοινωνιών Κυκλάδων, εκτός ωραρίου υπηρεσίας προκειμένου
να συνδράμουν στο έργο της Διεύθυνσης Κοινωνικής
Μέριμνας και συγκεκριμένα στη μεταφορά και διανομή
προϊόντων ΤΕΒΑ ΠΕ Κυκλάδων και Κοινωνικού Παντοπωλείου ΠΕ Κυκλάδων, σύμφωνα με το από 14-2-2024
εσωτερικό σημείωμα του προϊσταμένου της Διεύθυνσης
Κοινωνικής Μέριμνας Κυκλάδων.
7. Το γεγονός ότι για την παραπάνω υπερωριακή απασχόληση έχουν προβλεφθεί πιστώσεις στον προϋπολο-
γισμό της Π.Ν.Αιγαίου του οικονομικού έτους 2024 στον
ειδικό φορέα 072- ΚΑΕ 0511, σύμφωνα με την υπ’ αρ.
1092/19-2-2024 απόφαση της Διεύθυνσης Οικονομικού
Κυκλάδων με ΑΔΑ: 6ΤΠΝ7ΛΞ-ΥΩΥ, αποφασίζουμε:
Εγκρίνουμε υπερωριακή απασχόληση με αμοιβή για
τρεις (3) υπαλλήλους των Διευθύνσεων: Κοινωνικής Μέριμνας Κυκλάδων, Ανάπτυξης Κυκλάδων και Μεταφορών
και Επικοινωνιών Κυκλάδων της Περιφέρειας Νοτίου Αιγαίου, για το Α’ εξάμηνο έτους 2024 και έως είκοσι (20)
ώρες το μήνα για υπερωριακή απογευματινή εργασία.
Το ύψος της δαπάνης που θα προκύψει υπολογίζεται
να ανέλθει στο ποσό των χιλίων οκτακοσίων ογδόντα
πέντε (1.885) ευρώ συνολικά και θα καλυφθεί από πιστώσεις του προϋπολογισμού της Περιφέρειας Νοτίου
Αιγαίου του οικονομικού έτους 2024 από τον φορέα 072
και τον ΚΑΕ 0511.
Η απόφαση συγκρότησης συνεργείου και η βεβαίωση παροχής υπερωριακής εργασίας θα εκδίδονται από
τη Διεύθυνση Κοινωνικής Μέριμνας Κυκλάδων και θα
υπογράφονται από τον χωρικό Αντιπεριφερειάρχη Κυκλάδων.
Η απόφαση αυτή να δημοσιευθεί στην Εφημερίδα της
Κυβερνήσεως.
Ερμούπολη, 21 Φεβρουαρίου 2024
Η Αντιπεριφερειάρχης
Διοικητικής Μεταρρύθμισης
ΧΑΡΙΚΛΕΙΑ ΓΙΑΣΙΡΑΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1505/07.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201505.pdf | Tokens: 13876]